CDMA
Store norske leksikon,Teknologi og industri,Telekommunikasjon og kringkasting,Kommunikasjonsteknologi
CDMA er en metode for deling av en overføringskanal mellom flere brukere. Signalene dekker det samme frekvensbåndet og de sendes samtidig, men hvert signal er representert ved sin egen kode som gjør det mulig å skille de forskjellige signalene fra hverandre i mottakeren. CDMA benyttes i ulike kommunikasjonssystemer.
Fordelene med CDMA er at overføringshastigheten for den enkelte bruker kan varieres hurtig, noe som er viktig ved dataoverføring. CDMA er også robust når signalet mottas via flere transmisjonsveier på grunn av refleksjoner. CDMA brukes derfor i mobilsystemer, spesielt i Nord-Amerika og Korea.Den opprinnelige CDMA er kalt cdmaOne. En videreutvikling av denne—cdma2000—har blitt tatt i bruk for 3G-systemer i Nord-Amerika. En annen variant av CDMA—WCDMA (Wideband CDMA)—blir brukt i tredje generasjons mobilsystemer UMTS. Les mer i Store norske leksikon kommunikasjonsteknologi